Stockmann | Osake | Keskustelu | Sijoitustieto
[vid] => 123
[title] => Stockmann
[vuuid] => 574ba1ca-9949-4cb8-9093-b70e9b3777d2
[nid] => 123
[created] => 1405757681
[changed] => 1549459615
[uuid] => e07c07c5-e54c-4dc6-805b-6aadcaebf3b6
[revision_timestamp] => 1549459615
Stockmann on kriisiyhtiö. Sen perusliiketoiminta eli tavaratalotoiminta on ison murroksen keskellä nettikaupan yleistymisen myötä. Samalla Stockmannin keskeisillä liiketoiminta-alueilla Suomessa ja Venäjällä kulutuskysyntä on heikkoa ja näkymät epävarmat. Stockmann on tämän vuoden aikana päässyt eroon sekä toimitusjohtajastaan että varatoimitusjohtajastaan ja koko yhtiön strategia on paraikaa uudelleen valmistelussa. Stockmannin keskeinen omistus, Lindex, on sekin päässyt eroon toimitusjohtajastaan hiljan.
Stockmann on mielenkiintoinen yhtiö sijoitusmielessä sillä sen oman pääoman kirjanpitoarvo on markkina-arvoa suurempi. Taseessa on merkittäviä kiinteistöomistuksia, joiden markkina-arvo voi olla selvästi kirjanpitoarvoa suurempi. Stockmann ei toistaiseksi ole tehnyt tappiollista vuotta, vaikka sen kannattavuus onkin erittäin heikko. Oma pääoma ei siis sula tappioissa, ainakaan tähän asti.
Stockmann ei myöskään ole täysin markkinaehtoinen yhtiö, vaan sitä hallitsevat ja rahoittavat suomenruotsalaiset suvut. Esimerkiksi Hartwallit pumppasivat yhtiöön yli 100 me finanssikriisin aikana, kun Stockan huonosti ajoitetut investoinnit söivät kassaa. Vastineeksi Hartwallit saivat uusia A-osakkeita eli valtaa.
Sanoma-talo myytiin taannoin 4600 e/kerrosneliöhinnalla saksalaisille sijoittajille. Sanoma-talo on rakennettu siten, että se voidaan muuttaa tavaratalokäyttöön. Tällä referenssihinnalla Stockmannin Aleksanterinkadun talon (ja tontin) arvo oli 3,2 euroa osakkeelta. Uutisissa talosta on mainittu saatavan jopa tuplat tuohon hintaan.
Vuoden 2013 tilinpäätöksessä rakennusten tase-arvo on noin 2/3 Stockmannin markkina-arvosta. Vastaavasti velkaa on vastaava summa, mitä kiinteistöjen ja maa-alueiden tasearvo.
Oma näkemykseni on, että Stockmann ei tule pärjäämään nettikaupassa. Kuvaavana esimerkkinä Stockan tilinpäätöksetkin on nimetty ".pdf-" heidän sivuillaan, joilloin niiden avaaminen vaatii tiedoston nimen vaihtamisen. Sama luokattomuus leimaa koko Stockan vaatimatonta verkkokauppaa ja muuta nettiosaamista.
Venäjän tilannetta häiritsee voimakkaasti Ukrainan tilanne. Nyt on erittäin huono aika myydä omistuksia Venäjällä. Etenkin kulutussektoriin liittyen.
Lindex sen sijaan olisi mahdollista myydä tai listata itsenäisenä yrityksenä pörssiin. Samoin Stockmannin kiinteistöt voivat vaihtaa paperilla omistajaa ilman, että niiden liiketoiminnassa tapahtuisi välittömästi suuria muutoksia.
Oma arvaukseni Stockmannin tulevasta strategiasta on:
-Lindex listautetaan itsenäisenä yhtiönä (Tukholman) pörssiin
-Stockmann luopuu Venäjän liiketoiminnastaan pitkällä aikavälillä ja pyrkii ainakin kiinteistöomaisuuden realisointiin Venäjällä, kunhan markkinatilanne sen sallii (helposti 5-10 vuoden projekti)
-Stockmann lopettaa Seppälä-ketjun
-Stockmann supistaa myyntialaa tavarataloissaan luopumalla vuokratiloista ja muuntamalla omistamiaan tiloja muuhun käyttöön. Esimerkiksi keskustan Stockalle kannattaisi luultavasti rakentaan 2-4-kerrosta asuntoja yläkerroksiin ja keskittää myyntipinta-ala parhaiten kannattaviin segementteihin eli naisten vaatteisiin, kenkiin ja kosmetiikkaan.
-verkkokaupan osalta Stockan kannattaisi hankkia globaali partneri, jonka tuotteita Stockmann välittäisi alihankkijana. Tässä saattaisi olla markkinarako Suomessa vähemmän nettiä käyttävän väestönosan ja globaalin nettikauppaosaajan markkinoille tulon välille.
Mikäli tämän tyyppistä strategiaa on tulossa, uskon Stockmannin kurssin korjaavan useita kymmeniä prosentteja ylös. Mikäli ei, Stockmann säilynee nykyhinnoissaan, minkä oma kurantti pääoma turvaa ellei Stockmannin liiketoiminnan kannattavuus laske negatiiviseksi merkittävästi ja pitkään.
[value] => Stockmann | Osake | Keskustelu | Sijoitustieto
[value] => Jatkuvatko Stockmannin ongelmat? Onko Stockmannin osake hyvä sijoitus? Keskustelu tässä ketjussa | Sijoitustieto
[cid] => 40815
[last_comment_timestamp] => 1591242823
[last_comment_uid] => 25719
[comment_count] => 177
Uusin viesti: PerttiKotos, 4.6. 6:53
24.4.2019, 12:42
Aika hämmästyttävän rennosti sijoittajat ottavat tulosvaroituksen. Ilmeisesti tämä uusi uudelleenjärjestelijä hallituksessa on messias, joka pystyy entistä syvemmälle sukeltavan yhtiönkin myymään jollekin.
Stockmannin tulosennuste(ebit) vuodelta tippuu jostain 25 miljoonasta euron odotuksesta kutakuinkin nollaan. Kun yhtiöllä on 180 meurin markkina-arvo ja vähän pitemmällä tähtäimellä konkkavaara, on kurssireaktio yllättävä. Jos itse omistaisin osaketta, olisin ollut valmis myymään 20% laskuun asti. Olen vähän sivusilmällä katsonut osaketta, että pitäisi ensimmäiseen positiiviseen merkkiin ostaa. Ei tarvi sittenkään ostaa. Se ei tarkoita, etteikö kurssi voi vaikka tuplata, muttei aamun uutinen sitä kyllä edistänyt.
24.4.2019, 13:07
Messiaan radikaali ratkaisu tulee olemaan kiinnostava. Ei taida sellainen ratkaisu riittää, joka ei herättäisi sekä huomiota, tunteita että vastustusta.
Toistaiseksi ilman osakkeita.
24.4.2019, 15:39
Ei vaan uskalla, ei millään, vaikka P/B houkuttelee. Täällä Tampereella Stockmann on saanut ihan kivat siivut rahaa minulta menneisyydessä, mutta nykyisin käyn aika harvakseltaan. Iso laiva kääntyy hitaasti, mutta kun myymälässä käy katsomassa niin kurssi ei näytä muuttuneen. Hitaasti lipuu lotja kohti jäävuorta ja törmäystä. Konsepti jolla vuoltiin kultaa 1999 ei toimi 2019, mutta en näe että mitään muutosta olisi tapahtunut. (No, alakerran ruokakauppa on heikompi kuin 1999 kun se tässä välissä myytiin S-ryhmälle ja uudistettiin sokkeloiseksi..)
Mahdollisuuksia kuitenkin on, mutta pelkän kiinteistöomaisuuden realisoimisen varaan ei viitsi ostaa.
9.8.2019, 10:17
Torocks
4.11.2015, 21:35
HS: Stockmannin pelastusoperaatio kiihtyy: Yhtiö palkkasi uuden toimitusjohtajan, harkitsee Lindexin myyntiä ja teki niukasti voittoa
"Stockmann Retailin eli tavaratalotoiminnan tappiot syvenivät vuoden toisella neljänneksellä 10,6 miljoonaan, kun ne vuotta aikaisemmin olivat 3,6 miljoonaa."
"Lindex tekee voitollista tulosta, mutta sen myynti ja voitto laskivat vuoden ensimmäisellä puoliskolla hieman verrattuna vuoden 2018 ensimmäiseen puoliskoon."
9.8.2019, 11:14
Ei mitään hätää, mie palasin tällä viikolla asiakkaaksi. Lupasin nuorikolle lähteä kauppaan ostamaan itselleni vaatteita reissussa aika huolella nuhjantuneiden tilalle ja vanhasta tottumuksesta menin Stockalle, vaikkei siellä enää mitään palvelua saakaan eikä ainakaan ole valikoimia. Mutta tällä kertaa selvisin tsägällä vartissa.
Raportointikauden jälkeisissä tapahtumissa unohti @StockmannFI kertoa ostamistani takista, kengitä ja vyöstä.https://t.co/AcfI1wXLs0
— Aki Pyysing (@AkiPyysing) August 9, 2019
9.8.2019, 15:57
"Clean shirt, new shoes
And I don't know where I am goin' to..."
"...And I don't worry 'cause my wallet's fat..."
Oma veikkaus on että Aki on seuraavana Kauppalehden etusivulla avoauton ratissa kertomassa näkemyksiään, ja se on oikein!
9.8.2019, 22:16
nuorikolle
OT, mutta pisteet sellaisten sanojen käytöstä, joita nuorempi kansanosa ei ole varmaan kuullutkaan.
OP odottaa Stockalta positiivista tulosvaroitusta. https://www.arvopaperi.fi/uutiset/nailta-porssiyhtioilta-odotetaan-seuraavaksi-tulosvaroituksia-paaanalyytikot-ennakoivat-kolmesta-varoituksesta-merkittavia-kurssivaikutuksia/f310ac72-bf0c-4f06-90be-01cd213d1886
Miulla oli edellisen kerran Stockmannia 30.12. - 5.1. 2014. Ostin @6,34 ja myin @6,48 - @7,05.
Katselin tätä vähän siinä mielessä, että jos tulisi vaikka veromyyntiä. Tosin ei tässä isoja kuria ole tänä vuonna ostaneilla, jotka yleensä ovat veromyyjinä herkimpiä. Enkä mie nyt siitä posaristakaan olisi kovin varma. Mielellään varmaan antaisivat.
Jätän kuitenkin 30.12. varovaiselle tarkkailulistalle. Paljoa tätä ei kyllä millään uskalla ottaa. Jos ollenkaan.
16.1.2020, 12:15
Eurooppalaisen sivistyskaupungin keskustaan kuuluu vähän pramea tavaratalo. Sinne kuuluvat ooppera, kansallinen museo, hallintolinnat, wau-arkkitehtuuri, stadionit. Elämää, ei sen enempää. Eikä vähempää. #Stockmann.
— jarmo friman (@JarmoFriman) January 16, 2020
Helppo yhtyä tähän, vaikka salkusta Stockmann puuttuikin niin ihan mukavaa jos Stockmannin liiketoimiinta kehittyisi positiivisesti. En ole erityisemmin kartalla miten hyvä tää posari oli, mutta markkina lienee ja viesti on aika positiivinen (+28%).
16.1.2020, 14:39
"Alustavien lukujen mukaan Stockmann-konsernin oikaistu liikevoitto vuonna 2019 on parempi kuin mitä aiemmin on ennustettu. Parannus johtuu hyvästä kehityksestä niin Stockmannissa kuin Lindexissä viimeisen vuosineljänneksen aikana."
Kovin vaikea on sijoittajien näillä eväillä ottaa paperin arvostukseen mitään järkiperäistä kantaa , kun firman johto ei syystä tai toisesta kerro, kuinka paljon parempi tuo oikaistu liikevoitto on kuin 2018 (vaikka asia suuruustaso varmaankin on jo tiedossa).
Pörsisääntöjen mukaan "Tulosvaroitus on annettava, jos on todennäköistä, että tuleva kehitys poikkeaa olennaisesti julkistetusta tulosennusteesta ."
Tässä ei kerrota kuitenkaan, että liikevoitto olisi "olennaisesti" parempi.
Että vaikea on tietää, pitäisikö luopua joulukuun lopulla ostetuista spekulaatiolapuista (kun kiimamittari näyttää + 27 %) vai ostaa lisää?
Jääkäämme ihmettelemään maailman menoa.
16.1.2020, 15:20
Minä tein hyvin nopean visiitin Stockmanin omistajana :D Kiinnitin huomiota tulosvaroituksen sanamuotoon ja arvelin että 30% nousun jälkeen on aika poistua taas hetkeksi. Jos siinä olisi lukenut jotain sen tyylistä että "tulos on selvästi voitollinen" tai vastaavaa niin ostaisin mielelläni lisää, mutta eihän siinä sanota muuta kuin että aiempi ohjeistus oli liian varovainen.
16.1.2020, 16:23
Stockmann-konsernin oikaistu liikevoitto vuonna 2019 on parempi kuin mitä aiemmin on ennustettu
Paljonko se aiempi ennuste oli? Tiedote oli kovin epämääräinen, kun ei kerrottu suuruusluokkia kummastakaan ennusteesta eikä niiden välisestä erosta.
16.1.2020, 17:43
"Earlier Stockmann estimated that the Group’s adjusted operating profit, excluding Nevsky Centre but including the impact of IFRS 16, to be on a par with 2018. (Profit guidance published on 24.4.2019)"
2018 tämä oli 28,4 mEur.
16.1.2020, 21:02
Mielestäni Stockmannin kurssi oli niin pohjiin painettu että mikä tahansa positiivinen uutinen oli laukaisemassa reipasta nousua.
150 miljoonan euron puljusta 200 miljoonan euron puljuksi kuitenkin niin iso muutos että jälkijunassa ei mukaan lähtö houkuta. Katsotaan jos juna vielä pakittaa, itse en vain tästä puljusta halunnut isoa osaa salkkua koska Stockmannilla oli (ja on toki edelleen, mutta pienempi) aito konkurssin uhka tarjolla. Toisaalta joku kilon positio ei kulujen ja ajankäytön vuoksi houkutellut.
13.2.2020, 16:21
Kaatunutta maitoa. Kurssi vielä 10% lisää ylös (näkymistä varmaan eniten) ja on nyt @3,10. Enpä olisi uskonut. Tämän voisi päätellä siitäkin, että ei ole yhtään osaketta.
http://www.stockmanngroup.com/documents/10157/16921/Stockmannin+tilinp%C3%A4%C3%A4t%C3%B6stiedote+2019.pdf/4b4257ce-18ef-1165-a525-3f7317473043
24.3.2020, 10:05
Stockmannkin ylös tänään 11 %. Ei huolta - maailma pelastuu. Nyt täytyy olla pohjat ohitettu. ;-D
Itselläni on ollut semmoinen käsitys, että tälle voipi käydä kuten Pukevalle 90-luvun alussa - ja on edelleen.
24.3.2020, 10:10
Liian hapokasta, ei pysty :) Stockmannilla on toki taseessa kiinteistöjä, mutta ei taida nyt myyntiluvut olla aivan huikeita ja ei ne ole olleet edellisilläkään kvartaaleilla..
25.3.2020, 15:16
28.5.2019, 18:41
Stockmannin kurssikehityksen käyrä on karua katsottavaa. Vaikka pientä nousua on aika ajoin tapahtunut, on viimeisen kuukauden sisällä arvonmuutos ollut -48,46 %. Kun katsoo arvonmuutosta viimeisten 10 vuoden ajalta, luku muuttuu niinkin dramaattiseksi kuin -92,24 %.
Onkohan perinteisten Hullujen päivien siirtyminen nettiin koronaviruksen vuoksi aiheuttanut paljon kurssin alenemista myös? Joka tapauksessa Stockmannin tulevaisuuden näkymät eivät varmaan millään mittapuulla ole kovin positiiviset. Rohkeat saavat jäädä uppoavaan laivaan katsomaan, josko se väistäisi jäävuoren loppumetreillä. Minä en kuulu tähän kylmäpäiseen joukkoon.
25.3.2020, 15:32
Eikös Stokan tilanne ole ollut huono jo vuosia ja se näkyy kurssikäyrässä. Joku aika sitten ruotsinkielisten rahakin irroitti kun yksi pääomistajista realisoi omistuksensa Hartwall Capitalin ( HC Holding ) lisäksi. Ja juuri kun Stokkalla alkoi näkymään valoa tunnelin päässä tammikuussa iski tämä korona.
25.3.2020, 15:39
On hapokasta. Konkurssiriskiä hinnoitellaan.
25.3.2020, 19:31
Pumppuhan treidaa reilusti alle tasearvon. Kuinka paljon tasearvosta pystytään realisoimaan nykytilanteessa ja onko taseessa ilmaa? Mietin jos ajetaan kaupustelut alas ja tylysti realisoidaan tase? Itse liiketoiminta ei varmasti ole nyt tulossa voitolliseksi tänäkään vuonna, mutta on silti aika hapokas arpa..
25.3.2020, 20:16
Lindexin pystyy realisoimaan. Pelastumisen avain on käsittääkseni se, saadaanko tavaratalot toimimaan vai ei. Korona lykkäsi sitäkin ratkaisua kuukausilla eteenpäin, tai pidemmäksikin aikaa. Stocka on ovaromaisessa tilanteessa: paremman puoliskon pystyy myymään, huonompi puolisko on pakko saada kuntoon, kallis velkalasti painaa niskassa, ja positiiviset uutiset ovat niukassa.
28.3.2020, 15:58
Fyffendahl
28.3.2020, 15:50
Odotan senttiosaketta, sitten ostan. Konkka realisaatio tulossa.
30.3.2020, 22:00
Stocka on haamujen talo. Ne keltaiset ällöt haamut sai uutta työtä koronaan menehtyneiden kummitteluista. Jos haluaa ilmaisen horror-shown voi mennä itse pääpaikalle katsomaan. Käytävillä laahustaa muutama 80-luvulla parhaansa päivänsä nähnyt zombiemyyjä. Alakerrassa on nuorempaa versiota myymässä epätoivoisesti meikkejä, nyt ei taida olla se meikkiesittely kovinkaan hyvä menestys?
No asiaan. Stockman on ongelmissa "arvo" talonsa kanssa, koska sen myyntiarvo ei ole lähestään taseeseen kirjoitettu arvo. Ainakin ylimmät kerrokset pitäisi muuttaa asunnoiksi tai hotelliksi, mutta se on hyvin kallista. Nyt kukaan ostaja ei halua ostaa ainakaan 1-2 kerrosta enempää myymäläkäyttöön, koska kuka jaksaa sinne yläkerran sokkeiloihin eksymään zombie myyjien uhreiksi?
Tripla ei myöskään edistä stockan tilannetta. Ihan mutua ja ei perustu mihinkään oikeaan tietoon. Mutta kuinka moni junamatkalainen jääkin triplaan vaivautumatta hesan ytimen ghettoon?
30.3.2020, 22:44
Jussi_P
1.3.2019, 18:39
Ykkös ja yläkerran vuokralaisia. Isossa kuvassa pieni juttu mutta varmasti vuokrat tiukassa pitkälle loppuvuotta. Motivus menikin jo konkurssiin.
Parturi-kampaamo | Beauty Hair Sirpa Mansner (5.krs kautta) 6A
Parturi-kampaamo | Beauty Hair Sirpa Mansner Hair Corner 1
Parturi-kampaamo | The Hair 7
Kauneushoitola | Medex Beauty Clinic 7
Kauneushoitola | Thann Shop & Day Spa 7
Kynsistudio | Nail Care Lis 7
Kynsistudio | Opi Nail Bar –1A
Jalkahoitola | Scholl 7
Fysioterapia- & hierontapalvelut | Fysio 7 7
Kuntokeskus | Motivus
Classic Pizza Restaurant –1
Fazer 8th Floor 8
Hanko Sushi 1, 8
Joe & The Juice 1
Nordic Market 1
Pupu -salaattiravintola 1, Mannerheimintien ja Pohjoisesplanadin kulma
Ravintola Biáng 3
Robert’s Coffee Espresso Bar 1
Robert’s Coffee Net Cup 1
Stockmann Roof by Ravintola Teatteri 8, Suljettu 1.10.–30.4, avataan vappuna 2020
Sushi Daily –2A, Food Market Herkku
Toqyo Food Street 1
30.3.2020, 22:59
Stockan pitäisi ottaa tästä koronasta nyt kaikki markkinointihyöty irti. Tavaratalo, jossa ei ole pelkoa törmätä muihin ihmisiin, voisi ajatuksena hyvinkin houkutella riskiryhmiin kuuluvia. Ja vitsihuumorit sikseen, saisihan tästä lapusta jotain jännitettävää nyt kun pallopelitkin ovat tauolla. Ehkei sitä konkkaa koskaan tulekaan. Taidan kuitenkin edelleen jättää väliin.
6.4.2020, 09:19
13.2.2020, 08:34
Saneerausta pukkaa
http://www.stockmanngroup.com/fi/tiedotteet/-/stock/showDisclosure/636234/Stockmann%2BOyj%2BAbp%2Bon%2Bp%25C3%25A4%25C3%25A4tt%25C3%25A4nyt%2Bj%25C3%25A4tt%25C3%25A4%25C3%25A4%2Bhakemuksen%2Byrityssaneerausmenettelyyn?_omxdisplay_WAR_omxdisplayportlet_disclosureType=OMX_STOCK
6.4.2020, 10:10
Stockaa johti 10 vuoden kriisin aikana toivototaan-toivotaan johto. Kiinteistöt olisi voitu kehittää kannattaviksi jollekin toiselle toimialalle ja Lindex myydä, kun sillä vielä oli arvoa.
Hävisin Stockassa pienen summan (5000 euroa) tässä hiljan, mutta sitä enemmän harmittaa, että Stockan johtamisfilosofian jakaa turhan moni muukin. Esimerkiksi kaikki Suomen hallitukset pitkältä ajalta.
6.4.2020, 10:27
Stockmannista tuli sitten koronan ensimmäinen yritysuhri. Velkasaneerauskonkurssi iski. Vaikeuksia on yrityksellä ollut aikaisemminkin eli tämä ei ole yllätys.
6.4.2020, 11:24
Varsinaisia pelureita Stockan omistajina per 31.3. Esim.Jani Sointula ja Turun kaupunki
http://www.stockmanngroup.com/fi/suurimmat-osakkeenomistajat